ବାଲେଶ୍ୱରଃ ବରଫ କଳରୁ ଲିକ୍ ହେଲା ବିଷାକ୍ତ ଗ୍ୟାସ୍; ଲୋକେ ଅସୁସ୍ଥ ହୋଇପଡ଼ିଲେଗର୍ଭପାତ ହୋଇଯିବାରୁ ଘର ଲୋକଙ୍କୁ ନ ଜଣାଇବା ପାଇଁ ମହିଳା ଏକ ଶିଶୁକୁ ଅପହରଣ କଲେ!
ଆମେରିକାର ବୈଦେଶିକ ମନ୍ତ୍ରଣାଳୟ ଟ୍ୱିଟରେ କାଶ୍ମୀରକୁ ଭାରତର କହିବା ପରେ ପାକିସ୍ତାନ ଚିଡ଼ିଯାଇଛି । ପାକିସ୍ତାନ ବୈଦେଶିକ ମନ୍ତ୍ରଣାଳୟ ଏହାର ପ୍ରତିବାଦ କରିଥିବାବେଳେ ବୈଦେଶିକ ମନ୍ତ୍ରୀ ଶାହ ମେହମୁଦ କୁରେଶି ଆମେରିକା ଉପରେ ନିଜର କ୍ଷୋଭ ପ୍ରକଶ କରିଛନ୍ତି ।
ଇସଲାମାବାଦଃ ଆମେରିକାର (America) ବିଡେନ ପ୍ରଶାସନ କାଶ୍ମୀରକୁ ଭାରତକୁ କହିବା ପରେ ପାକିସ୍ତାନ କ୍ରୋଧିତ ହୋଇଛି । ପାକିସ୍ତାନ ଏହାକୁ ତୀବ୍ର ବିରୋଧ କରିଛି । ବାସ୍ତବରେ ଆମେରିକାର ବୈଦେଶିକ ବିଭାଗର ଦକ୍ଷିଣ ଓ ମଧ୍ୟ ଏସିଆ ବ୍ୟୁରୋ ଏକ ଟ୍ୱିଟ୍ କରିଛନ୍ତି ଯେଉଁଥିରେ କୁହାଯାଇଛି ଯେ ଭାରତର ଜମ୍ମୁ କାଶ୍ମୀରରେ 4G ଇଣ୍ଟରନେଟ୍ ସୁବିଧା ପୁନଃସ୍ଥାପିତକୁ ଆମେ ସ୍ୱାଗତ କରୁଛୁ । ଜମ୍ମୁ କାଶ୍ମୀରରେ 4G ଇଣ୍ଟରନେଟ୍ ସେବାର ପୁନଃସ୍ଥାପିତ ସମ୍ପର୍କରେ ଆମେରିକା ବୈଦେଶିକ ବିଭାଗ ପକ୍ଷରୁ ଟ୍ୱିଟ୍ ପାକିସ୍ତାନକୁ ଗଭୀର ନିରାଶ କରିଛି । ଇସଲାମାବାଦରେ ପାକିସ୍ତାନର ବୈଦେଶିକ ବ୍ୟାପାର ବିଭାଗ କହିଛି, ଜାତିସଂଘ ସୁରକ୍ଷା ପରିଷଦର ଅନେକ ସଂକଳ୍ପରେ ଓ ଜମ୍ମୁ କାଶ୍ମୀରର ସ୍ଥିତି ବିବାଦୀୟ ହୋଇପଡ଼ିଛି । ଏହି ପ୍ରସଙ୍ଗରେ ଏହା କହିବା ଅସଙ୍ଗତ ଅଟେ । ପାକିସ୍ତାନ ବୈଦେଶିକ ମନ୍ତ୍ରୀ ଶାହ ମେହମୁଦ କୁରେଶି ମଧ୍ୟ ଏହି ବିବାଦକୁ ନେଇ କ୍ଷୋଭ ପ୍ରକଶ କରିଛନ୍ତି ।
ମହମୁଦ କୁରେଶି କହିଛନ୍ତି, 'ବିଡେନ ପ୍ରଶାସନ କାଶ୍ମୀରରେ ଥିବା ବାସ୍ତବତାକୁ ଅଣଦେଖା କରିବା ଉଚିତ ନୁହେଁ । କାଶ୍ମୀର ପ୍ରସଙ୍ଗକୁ ଶାନ୍ତିପୂର୍ଣ୍ଣ ଭାବରେ ସମାଧାନ କରାଯାଉ ବୋଲି ସେ ବିଶ୍ୱକୁ ନିବେଦନ କରିଛନ୍ତି ।' କୁରେଶି କହିଛନ୍ତି. 'ବିଡେନ ପ୍ରଶାସନ ଏହି ସୁବିଧା ବିଷୟରେ କଥାବାର୍ତ୍ତା କରୁଛି, କିନ୍ତୁ କାଶ୍ମୀରରେ ଥିବା ବାସ୍ତବତାକୁ ଅଣଦେଖା କରୁଛି ।' ଅନ୍ୟପକ୍ଷରେ ଏହି ବିବାଦ ଉପରେ ବିଡେନ ପ୍ରଶାସନ ପକ୍ଷରୁ କୁହାଯାଇଛି ଯେ ଜମ୍ମୁ କାଶ୍ମୀର ସହ ଜଡିତ ନୀତିରେ କୌଣସି ପରିବର୍ତ୍ତନ କରାଯାଇ ନାହିଁ ।
ଏହି ଟ୍ୱିଟ୍ ବିଷୟରେ ପଚରାଯିବାରୁ ଆମେରିକାର ବୈଦେଶିକ ବିଭାଗ ମୁଖପାତ୍ର ନେଡ୍ ପ୍ରାଇସ୍ ଗଣମାଧ୍ୟମକୁ କହିଛନ୍ତି, "ମୁଁ ଏହା ସ୍ପଷ୍ଟ କରିବାକୁ ଚାହୁଁଛି ଯେ ଏହି ଅଞ୍ଚଳରେ ଆମେରିକାର ପଲିସିରେ କୌଣସି ପରିବର୍ତ୍ତନ ହୋଇନାହିଁ । ଜମ୍ମୁରେ 4G ଇଣ୍ଟରନେଟ୍ ସୁବିଧା ପୁନଃସ୍ଥାପିତକୁ ଆମେ ସ୍ୱାଗତ କରୁ ଛୁ। ଏବଂ ଭାରତର କାଶ୍ମୀର। ସ୍ଥାନୀୟ ବାସିନ୍ଦାଙ୍କ ପାଇଁ ଏହା ଏକ ଗୁରୁତ୍ୱପୂର୍ଣ୍ଣ ପଦକ୍ଷେପ ଓ ଜମ୍ମୁ କାଶ୍ମୀରରେ ସ୍ୱାଭାବିକତା ଫେରାଇ ଆଣିବା ପାଇଁ ଆମେ ରାଜନୈତିକ ଓ ଅର୍ଥନୈତିକ ପ୍ରଗତି ଜାରି ରଖିବାକୁ ଆଶା କରୁଛୁ ।"
୫ ଫେବୃଆରୀରେ ସମଗ୍ର ଜମ୍ମୁ କାଶ୍ମୀରରେ 4G ମୋବାଇଲ୍ ଇଣ୍ଟରନେଟ୍ ସେବା ପୁନଃସ୍ଥାପିତ କରାଯାଇଥିଲା । ଠିକ୍ ଦେଢ଼ ବର୍ଷ ପୂର୍ବେ ଅଗଷ୍ଟ ୨୦୧୯ ରେ କେନ୍ଦ୍ର ସରକାର ଜମ୍ମୁ କାଶ୍ମୀରର ସ୍ୱତନ୍ତ୍ର ରାଜ୍ୟ ମାନ୍ୟତା ହଟାଇ ଏହାକୁ ଏକ ୟୁନିଅନ୍ ଟେରିଟୋରୀ କରିଥିଲେ । ଯାହା ପରେ 4G ଇଣ୍ଟରନେଟ୍ ସେବା ବନ୍ଦ କରଯାଇଥିଲା । ଏହି ସମୟରେ ଜମ୍ମୁ କାଶ୍ମୀରରେ 4G ଇଣ୍ଟରନେଟ୍ ସେବାର ପୁନଃସ୍ଥାପି ବିଷୟରେ ଆମେରିକା ସ୍ୱରାଷ୍ଟ୍ର ବିଭାଗ ଉଲ୍ଲେଖ କରିବାରୁ ପାକିସ୍ଥାନ ନିରାଶ ହୋଇଛି ।
